În cadrul unei conferințe de presă, Valentin Ivancea, președintele Consiliului Județean Bacău, a anunțat adăugarea a cinci destinații noi la portofoliul Aeroportului Internațional "George Enescu" Bacău: Bergamo, Bologna, Madrid, Liverpool și Catania. La eveniment au mai participat prefectul Lucian Bogdănel, Radu Bezniuc și Gabi Măriuță, din partea conducerii aeroportului, și reprezentanți ai companiilor aeriene.
"Astăzi, pot spune că înregistrăm o premieră pentru Bacău: este pentru prima dată în istoria aeroportului băcăuan când avem 3 operatori simultan. Mai mult, pentru 3 dintre cursele disponibile, călătorii pot alege cu ce companie să călătorească", a declarat Ivancea.
Mult solicitatele destinații, Torino și Bergamo sunt acum disponibile, iar în programul de vară au revenit cursele charter către Grecia – Creta- Heraklion și Turcia – Antalya.
"La un an după soluția managerială pe care am propus-o și aplicat-o pentru conducerea aeroportului- dl. Bezniuc Radu și dl. Gabi Mariuta, rezultatele planului strategic pe care l-am aplicat împreună sunt palpabile. Ne–am propus, prin proiectul #BacauReConnect, să oferim băcăuanilor, și nu numai, conectivitate cu principalele destinații europene și să atragem operatori care să efectueze aceste curse", a declarat președintele CJ.
Felicit echipa Aeroportului Internațional "George Enescu" Bacău pentru maniera în care s-a adaptat la tendințele pieței aeronautice și pentru valorificarea & maximizarea sprijinului pe care l-am oferit prin Consiliul Județean.
În mod cert, dăruirea, priceperea, cunoașterea și entuziasmul tuturor a adus rezultate surprinzătoare mai ales pentru cei care trăgeau deja obloanele la aeroportul băcăuan.
– Valentin Ivancea, președintele Consiliului Județean Bacău
Mai multe declarații, în înregistrarea conferinței de presă de la Aeroportul Bacău: